Dié dokument omskryf die regte en verantwoordelikhede van pasiënte wat gesondheidsorg betref.
Dekades lank het die oorgrote meerderheid van die Suid-Afrikaanse bevolking óf 'n ontkenning óf die skending van basiese menseregte ervaar, waaronder die reg tot gesondheidsorgdienste. Om die verwesenliking te verseker van die reg tot toegang tot gesondheidsorgdienste soos gewaarborg in die Grondwet van die Republiek van Suid-Afrika (Wet Nr 108 van 1996), is die Departement van Gesondheid daaraan toegewy om die reg gestand te doen, te bevorder en te beskerm en verklaar dus dié HANDVES VAN PASIëNTEREGTE tot 'n algemene standaard vir die bereiking van die verwesenliking van die reg.
Die Handves is onderworpe aan die voorskrifte van enige wet wat in die Republiek van Suid-Afrika van krag is en aan die geldelike vermoë van die land.
Almal het die reg op 'n gesonde en veilige omgewing wat hulle fisiese en geestelike gesondheid of welstand verseker, waaronder 'n voldoende voorraad water, sanitasie en vullisverwydering, sowel as beskerming teen alle vorme van omgewingsgevaar, soos besoedeling, ekologiese agteruitgang of besmetting.
n positiewe houding deur gesondheidsorgverskaffers wat hoflik is en respek, geduld, empatie en verdraagsaamheid toon; en gesondheidsinligting waaronder die beskikbaarheid van gesondheidsdienste en hoe om die dienste ten beste te gebruik. Die inligting sal beskikbaar wees in die taal wat die pasiënt verstaan.
Knowledge of one's health insurance/medical aid scheme n Lid van 'n gesondheidsversekeringskema of mediese hulpskema is geregtig op inligting oor die versekering of mediese hulpskema en om waar nodig, die besluite van die gesondheidsversekerings- of mediese hulpskema wat die lid raak, uit te daag.
Almal het die reg om 'n spesifieke gesondheidsorgverskaffer te kies vir dienste of 'n spesifieke gesondheidsgerief vir behandeling, mits die keuse nie indruis teen die etiese standaarde wat van toepassing is op sulke gesondheidsorgverskaffers of geriewe nie, en die keuse van geriewe ooreenstem met voorgeskrewe diensverskaffingsriglyne.
Almal het die reg om te weet wie die persoon is wat die gesondheidsorg verskaf en moet daarom versorg word deur duidelik uitgekende gesondheidsorgverskaffers.
Inligting oor iemand se gesondheid, waaronder inligting oor die behandeling, mag net bekend gemaak word met ingeligte toestemming, behalwe wanneer dit vereis word kragtens enige wet of hofbevel.
Almal het die reg op volledige en akkurate inligting oor die aard van 'n mens se siekte, diagnostiese prosedures, die voorgestelde behandeling en die betrokke koste, sodat 'n besluit geneem kan word oor enige van die aspekte.
Weiering van behandeling n Mens mag behandeling weier en die weiering kan mondelings of skriftelik wees, op voorwaarde dat die weiering nie ander mense se gesondheid in gevaar stel nie.
Almal het die reg om op versoek vir 'n tweede opinie verwys te word na 'n gesondheidsorgverskaffer van 'n mens se keuse.
Niemand mag eenkant geskuif word deur 'n professionele gesondheidswerker of gesondheidsgerief wat aanvanklik verantwoordelikheid aanvaar het vir die persoon se gesondheid nie.
Almal het die reg om te kla oor gesondheidsorgdienste, om sulke klagtes te laat ondersoek en om 'n volledige antwoord te kry oor die ondersoek.
om gesondheidsorgverskaffers in te lig oor hulle wense rakende hulle dood.
om te voldoen aan die voorgeskrewe behandeling- of rehabilitasieprosedures.
om navraag te doen oor die koste van behandeling en/of rehabilitasie en om reëlings te tref vir die betaling.
om gesondheidsrekords wat in hulle besit is te bewaar.
om hulle gesondheid op te pas.
om die omgewing te bewaar en te beskerm.
om die regte te respekteer van ander pasiënte en gesondheidsorgverskaffers.
om die gesondheidsorgstelsel reg te gebruik en nie misbruik daarvan te maak nie.
om hulle plaaslike gesondheidsdienste te ken en te weet wat hulle aanbied.
om toepaslike en korrekte inligting te verskaf aan gesondheidsorgverskaffers vir diagnostiese, behandelings, rehabilitasie of beradingsdoeleindes.